OpenLLM-France/wikimedia huggingface dataset:
# Sukaldaritza liburua/Errezetak/Patata frijituak

PATATA FRIJITUAK Patata frijituak.jpg
MAHAIKIDEAK: 4

## OSAGAIAK

* Patatak: 500 g. moztuak guk nahi dugun forman.
* Oliba edo ekilore olioa: 500 ml.
* Baratxuria: 4 azalarekin kolpatua.
* Gatza.

## PRESTAKETA

* Zuritu patatak eta moztu guk nahi dugun forman.....
* Zartagin batean jarri olio ugari sutan.
* Olioa berotakoan gehitu baratxuria eta patatak( tamainaren arabera, zenbat eta patata handiagoa tenperatura baxuagoa) eta minutu erdi inguru frijitu tenperatura gutxiagoan, ondoren tenperatura igo eta patatak gorritu bitarte eduki
* Atera paper xurgatzailea batera patatak eta baratxuriak eta gazitu.
* Txanda desberdinetan frijitu, batera gehiegi egin gabe.
* Hoztu aurretik jan beharko dira. Baratxuriak ere goxoak geratzen dira.

## AHOLKUAK

* Patatak garbitu ondoren, ondo lehortu behar dira, bestela zartaginean zipriztin arriskutsuak egin ditzake eta.
* Patata mozketaren arabera olioaren tenperatura altuagoa edo baxuagoa izan beharko du. Patata zenbat eta handiagoa tenperatura baxuagoa eta denbora gehiago. Aldiz patata zenbat eta txikiagoa tenperatura altuagoa eta denbora laburragoa.
# Sukaldaritza liburua/Errezetak/Patata gorritua

PATATA GORRITUA
MAHAIKIDEAK: 6 anoa.

## OSAGAIAK

* Patata: 3 dadotan edo nahi dugun beste formetan (borobilak, torneatuak..).
* Gurina edo oliba olio birjina: 100 g.
* Gatza.

## PRESTAKETA

* Labea piztu 200ºC-tan.
* Kazola batean ur hotza gatzarekin jarri eta patatak bertan sartu.
* Sutan jarri eta minutu pare batean egosi.
* Patata iragazi eta zartagin batean koipearekin 5 minutuz salteatu.
* Ondoren labera sartu 8-10 minutuz.
* Labetik atera erretilua eta gazitu.

## AHOLKUAK

* Normalean era guzietara prestatutako haragien lagungarri gisa zerbitzatzen da.
# Sukaldaritza liburua/Errezetak/Patata egosia

Patata egosiak.jpg
PATATA EGOSIA

## OSAGAIAK

* Patata.
* Gatza.
* Ura.

## PRESTAKETAK

* Patata, azalarekin, azalik gabe edo zatitua kazola batean jarri ur hotzarekin.
* Gazitu ura eta sutan jarri.
* Patataren tamaina, zati edo motaren arabera, denbora gehiagoan, 25-30 minutuan, edo gutxiagoan, 15 bat minutuan egosiko dugu.
* Patata desegin aurretik, ur berotatik atera.

## AHOLKUAK

* Prestaketaren arabera, zuritua edo zuritu gabe egos daitezke.
* Baita zatitua, azalarekin edo azalik gabe eta forma desberdinekin moztuta ere, karratuak, borobilak, torneatuak, intxaur itxurakoak.....
* Edozein patata mota egosteko gazitutako ur hotzetatik abiatuko da.
* Irakinaldiak beti baxua izan beharko du, eta denborak kontrolatzeaz gain, labana txiki batekin patata egina dagoen egiaztatu.
* Patata gehiegi egin ez dadin, ur berotatik atera, egina dagoela egiaztatutakoan.
# Sukaldaritza liburua/Errezetak/Patata esne gainarekin

PATATA ESNE GAINAREKIN
MAHAIKIDEAK: 8 ANOA.

## OSAGAIAK

* Patata: 4 zuritu eta xerratu.
* Esne gaina: 500 ml.
* Gatza.
* Piperbeltza.

## PRESTAKETA

* Piztu labea 160ºC-tan.
* Labeko erretilu batean, patata gatza eta piperrautsa ongi nahastu.
* Gehitu esne gaina eta estali patatak.
* Estali erretilua eta sartu labera patata egin bitarte.
* Labetik atera eta utzi hozten.
* Behin hozturik, nahi dugun forman moztu.

## AHOLKUAK

* Normalean, haragien lagungarri moduan erabiltzen da.
* Berotzeko, nahi dugun forman moztu ondoren, labea edo mikrouhina erabili.
# Sukaldaritza liburua/Errezetak/Patata purea

PATATA PUREA

## OSAGAIAK

* Patata: 1 kg. zuritu eta kraskatu.
* Oliba olio birjina: 100 ml.
* Gurina: 50 g.
* Piperbeltza.
* Gatza.

## PRESTAKETA

* Ur hotzetan jarri patatak egosten.
* Ondo egosirik ditugunean, kendu ur guzia eta puregailutik pasa.
* Pertz batean gehitu patatari, piperbeltza, oliba olioa eta gurina.
* Nahasi dena ongi, gatzarekin ontzen dugun bitartean.

## AHOLKUAK

* Haragi, gisatu eta ehiza prestaketen lagungarri izan ohi da.
* Patata ongi egosirik badago, sardexka bat edo purea egiteko eskuko gailua erabil dezakegu birrintzeko.
# Sukaldaritza liburua/Errezetak/Patata gnocchiak

PATATA GNOCCHIAK
MAHAIKIDEAK: 5

## OSAGAIAK

* Patata: 600 g.
* Irina: 165 g.
* Arrautza gorringoa: 1 .
* Gazta birrindua : 30 g.

## PRESTAKETA

* Patatak garbitu ondoren zuritu eta moztu behartsu eran.
* Berriro garbitu eta jarri kazola batean ur hotza eta gatzarekin egosten.
* Irakin 30 minutuz.
* Erretiratu ur guztia eta puregailuarekin birrindu.
* Katilu zabal batean patata pure horri gehitu irina, gorringoak eta gazta.
* Egin masa lehor bat.
* Nahi den forma ematea badago; hala ere, guk eskuekin zilindro moduko bat egin eta kroketa oso txiki batzuk balira bezala moztuko ditugu.
* Jarri ur ugari gazitua irakiten.
* Irakiten dagoenean, sartu gnocchiak bertan eta egosi minutu pare batez ur azalera igo arte.
* Atera eta hoztu.

## AHOLKUAK

* Gazta urdinarekin eginiko saltsa edo pastentzako erabiltzen den edozein egokia izan daiteke.
* Kontu handia eduki behar da saltsa oso hezeetan. Jan aurretik nahastu behar da, bestela hezetasun asko xurgatzen du.
# Sukaldaritza liburua/Errezetak/Patata kreman

PATATA KREMAN
MAHAIKIDEAK: 6 ANOA.

## OSAGAIAK

* Oliba olio birjina: 25 ml.
* Tipula: 1 lerrotan.
* Urdai gazia eta hirugiharra: 200 g lerrotan.
* Patata: 4 zurituak eta xerra finetan.
* Esne-gaina: 500 ml.
* Gatza.
* Gazta birrindua: 150 g.

## PRESTAKETA

* Piztu labea 180ºC-tan.
* Zartagin batean jarri olioa eta tipula. Salteatu minutu pare bat eta bukaeran gehitu urdaia, hau ere segundo batzuetan salteatu.
* Labeko erretilu batean nahasi patatarekin, gazitu eta estali esne-gainarekin.
* Estalki bat jarri labera sartu patata egin bitartean.
* Labetik atera eta gazta birrindua gainetik zabaldu ondoren gratinatu.

## AHOLKUAK

* Patata ahalik eta xerra finenetan moztu.
* Normalean haragien lagungarri moduan erabiltzen da.
# Sukaldaritza liburua/Errezetak/Behi mingaina saltsan

BEHI MINGAINA SALTSAN
MAHAIKIDEAK: 4

## OSAGAIAK

Behi mingaina egosi eta arrutzaztatzeko
* Mingaina. 1 kg. ingurukoa.
* Porrua: 1 osoa garbitu.
* Azenarioa: 1 osoa garbitu.
* Tipula: 1 zuritua eta erdibitu.
* Perrexila: Sorta txiki bat lotua.
* Gatza.
* Arrautza eta irina: Mingaina arrautzaztatzeko.
* Ekilore olioa: 400 ml.
Saltsarako
* Oliba olio birjina. 50 ml.
* Tipula: 1 dadotan.
* Egosteko erabilitako barazkia: Dadotan.
* Irina: 25 g.
* Ardo zuria: 100 ml.
* Mingain salda. 2 l.
* Barrengorri salteatuak: 150 g.
* Ilar egosiak: 150 g.
* Gatza.

## PRESTAKETA

Mingaina arrautzaztatzeko
* Kazola bat ur, gatz, barazki eta mingainarekin sutan jarri.
* Mingaina egosten eduki bigundu arte.
* Haragia bigundurik dagoenean, kazolatik erretiratu eta epeltzen utzi; barazkiak eta salda gorde.
* Mingaina hoztu aurretik, azala eskuekin eta labana batekin erretiratu.
* Ongi hozturik dugunean, aizto edo labain zorrotz batekin xerra finetan moztu.
* Arrautzaztatu eta zartagin batean frijitu.
Saltsarako
* Kazola batean olioarekin tipula kozinatzen jarri.
* Tipulak kolore gorria hartutakoan, egosteko erabilitako barazkiak gehitu eta horiek ere 5 minutuz kozinatu lehortu arte.
* Irina gehitu lehenik, ardo zuria ondoren, eta hori murriztutakoan salda.
* 20 minutuz irakiten eduki, irabiagailutik eta iragazki txinotik pasa.
* Saltsa berriro irakiten jarri, ilar egosiak eta txanpiñoi salteatuak gehitu eta gatzarekin ondu.
* Mingain arrautzaztatuak saltsaren gainean jarri.

## AHOLKUAK

* Mingaina egosteko denbora, animaliaren adinak baldintzatuko du. Zenbat eta zaharragoa denbora gehiago.
* Mingaina egosteko presio eltzean denbora asko aurreratuko dugu, baina noiz eginda dagoen edo ez jakitea ez da horren erraza.
# Sukaldaritza liburua/Errezetak/Behiki tajina

BEHIKI TAJINA
MAHAIKIDEAK: 4

## OSAGAIAK

* Zangarra: 1600 g, xerra lodietan.
* Gatza.
* Tipula: 2 xehatu.
* Perrexila: Xorta txiki bat xehatu.
* Piperbeltza: 5 g.
* Kurkuma: 5 g.
* Jengibrea : 5 g.
* Kanela: 5 g.
* Oliba olio birjina: Zorrotada motz 1.
* Arbendola: 16 gordin zurituak.
* Aranpasak beltzak eta horiak: 8
* Galeper arrautzak: 8.

## PRESTAKETAK

* Pertz edo tajina prestatzeko hondarrezko ontzi batean, behiki haragia jarri.
* Ondu haragi hau, gatza, tipula, perrexila, piperbeltza, kurkuma, jengibrea, kanela, eta oliba olioarekin. Dena ongi nahasiz.
* Utzi minutu batzuetan bere horretan espezien zaporearekin blaitu bitarte.
* Tajin ontziko kono tapa bereizgarria jarri. Plantxa batean su baxuan haragia ongi erregosi bigundu arte. Tarteka tapa kendu, mugitu eta ur pitin bat beharko balu gehitu.
* Bitartean hornigaiak prestatuko ditugu. Arbendolak zartagin batean olioarekin frijitu eta aranak, Tajinean dugun salda pitin batekin egosi 12 minutuz.
* Galeper arrautzak egosi ur gatzatutan 4 minutuz. Ondoren zuritu.
* Haragia ongi bigunduta dagoenean amaitzeko tapa kendu eta jarri gainean almendra frijituak, beratutako aranpasak eta arrautza egosiak.

## AHOLKUAK

* Erregosiaren teknika ederki erabiltzen da plater honetan, kazolaren formak horretan laguntzen du. Hala ere beti kontutan izan su baxuan prestatu behar dela plater hau eta pazientzia beharko dela.
# Sukaldaritza liburua/Errezetak/Behi mingaina arrautzeztatua piper berdearekin

BEHI MINGAINA ARRAUTZAZTATUA HORNIGAIEKIN
MAHAIKIDEAK: 6

## OSAGAIAK

* Mingaina. 1,5 kg. ingurukoa.
* Porrua: 1 garbitu.
* Azenarioa: 1 garbitu.
* Tipula: 1 zuritu eta erditu.
* Perrexila: Sorta txiki 1 lotua.
* Gatza.
* Arrautza eta irina: Mingaina arrautzaztatzeko.
* Ekilore olioa: Mingaina frijitzeko.
* Barazki saltsa: 600 ml.
* Patata gorritu eta azenario gorritu: 8.
* Barrengorriak labean: 12.

## PRESTAKETA

* Kazola bat ur, gatz, barazki eta mingainarekin sutan jarri.
* Mingaina 2 ordu inguru egosten eduki bigundu arte.
* Haragia bigundurik dagoenean, kazolatik erretiratu eta epeltzen utzi; barazkiak eta salda gorde.
* Mingaina hoztu aurretik, azala eskuekin eta labana batekin erretiratu.
* Ongi hozturik dugunean, labana zorrotz batekin xerra finetan moztu.
* Arrautzaztatu eta zartagin batean frijitu.
* Prestatu barazki saltsa, patata gorritu, azenario gorritu eta barrengorriak labean.
* Jarri mingaina eta honen alboan saltsa eta hornigaiak.

## AHOLKUAK

* Mingaina egosteko denbora, animaliaren adinak baldintzatuko du. Zenbat eta zaharragoa, orduan eta denbora gehiago beharko du.
* Mingaina egosteko presio eltzean denbora asko aurreratuko dugu, baina noiz eginda dagoen jakitea ez da horren erraza.
* Gernikako piper frijitu batzuekin aurkeztu daiteke.
# Sukaldaritza liburua/Errezetak/Behi muturra piper berdearekin

BEHI MUTURRA PIPER BERDEAREKIN
MAHAIKIDEAK: 6

## OSAGAIAK

* Behi muturra: 1 garbitu.
* Tipula: 1 zuritu eta erdibitu.
* Azenarioa: 1 garbitu.
* Porruaren berdea: 1 garbitu.
* Gatza.
* Irina eta ogi birrindua: Muturrak birrineztatzeko .
* Ekilore olioa: 400 ml.
* Piper berde italiarra: 12.

## PRESTAKETA

* Kazola bat ur eta barazkiarekin jarri, muturrak sartu. Presio eltzea erabil genezake.
* Egosten eduki muturrak bigundu bitartean. Luze jotzen du, animaliaren adinak baldintzatuko du hau. Baina presio eltzean gutxienez eduki 40 minutu.
* Mutur egosiak ontzi batera atera salda guzia kenduz.
* Haragia hozturik dugunean, moztu xerra finetan.
* Arrautza eta ogi birrindutan pasa ondoren frijitu.
* Bestalde piperrak ere olio ugaritan frijitu eta gazitu.
* Zerbitzatu muturrak piperrekin.

## AHOLKUAK

* Muturra kazolatik ateratakoan, salda ongi xukatu. Hori egin ezean, salda hori gelatina bihurtzen da eta ondoren frijitzeko garaian, olio zipriztinak ikaragarriak izan daitezke.
* Muturrek egosteko denbora asko behar dute, eta espres eltzean asko aurreratzen da.
* Muturrak arrautza eta ogi birrindutan pasa ordez, irin eta arrautzetan pasa daitezke.
# Sukaldaritza liburua/Errezetak/Belarri landu perretxiko nahaskia

BELARRI LANDU PERRETXIKO NAHASKIA

## OSAGAIAK

* Tipula: 1 xehatu.
* Oliba olio birjina: 70 ml.
* Baratxuria: 2 xehatu.
* Belarri landua: 400g garbitu eta lerro erditan edo dadotan.
* Perrexila sorta txikia: 1 xehatu.
* Arrautza: 8.
* Gatza.

## PRESTAKETA

* Belarri landuak trapu busti batekin errepasatu, eta labanarekin moztu.
* Zartagin batean olioa tipularekin su motelean jarri.
* Tipula erdi eginik dugunean, baratxuria gehitu, eta pittin bat erregosi.
* Jarraian, perretxikoak gehitu eta 5 minutuz kozinatu su ertainean; amaieran, perrexila nahasi eta ondu.
* Arrautzak kraskatu eta katilu batean jarri gatzarekin.
* Amaitzeko, jarri zartagin bat su bizian, eta gehitu perretxikoak; gorritzen hasitakoan, irabiatu gabeko arrautzak eta gatza bertaratu.
* Utzi segundo batzuetan, zuringoa egin arte.
* Itzali sua eta espatula batekin puskatu arrautzak, eta nahasi dena, lehortu aurretik.
* Azken pauso hau azkar egin behar da, eta puntuan dugunean, erretilu edo plater batera ahalik eta azkarren atera.

## AHOLKUAK

* Errezeta hau edozein perretxiko mota jangarrirekin egin dezakegu, eta haien nahasketekin ere bai.
* Perretxikoak kontu handiarekin garbitu behar dira ur gehiegi xurga ez dezaten.
* Kasu honetan nahaskia su altuan eta azkar egiten da; su baxuan eta denbora luzez egiten duenik ere bada.
# Sukaldaritza liburua/Errezetak/Behi muturra betiko eran

MUTTURRAK BETIKO ERAN
MAHAIKIDEAK: 4

## OSAGAIAK

Muturrak egosteko
* Behiki muturra: 1000 g.
* Tipula: 1 zuritua eta erdibitua.
* Porrua: 1 garbia.
* Azenarioa: 1 garbia.
* Perrexila: Sorta txiki bat ongi garbitua.
Saltsa prestatzeko
* Piper txorizeroa: 2.
* Oliba olioa: 100 ml.
* Tipula: 1 lerrotan.
* Tomate birrindua: 100 ml.
* Mutur salda . 200 ml.
* Salda zuria: 200 ml.
* Gatza.

## PRESTAKETA

Muturrak egosteko
* Muturrak uretan ondo garbitu eta 5 minutu zuritu.
* Barazkiak garbitu eta tipularekin izan ezik besteekin barazki-sorta osatu.
* Kazola normal edo presio eltze batean barazki-sorta, tipula eta gatz-ur hotzarekin egosten jarri. Muturrak ongi biguntzeko denbora dezente behar izaten dute, kazola normalean 2 ordutik gora. Espres ontzian 30 minutu gutxienez, denbora hau pasa ondoren ikusi gehiago behar duen.
* Muturrak egosita ditugunean uretatik atera eta hozten utzi. Barazkiak eta salda gorde.
* Moztu muturrak zati txikietan eta barazkia dado handitan.
Saltsa prestatzeko
* Bezperatik piper txorizeroa txorten eta hazirik gabe ur epeletan beratzen jarri edo momentuan 5 minutu egosi. Puntazorrotz labainarekin mamia arraskatuz kendu, xehatu eta gorde.
* Kazola batean tipula olioarekin sueztitzen jarri.
* Gorriturik dituenean, egosteko erabili dugun barazkia gehitu eta hauek ere erregosi, tomate birrindua gehitu eta 10 minutuz kozinatua.
* Saldak gehitu eta 30 minutuz su baxuan egosi.
* Puregailutik lehenik eta txinotik pasa ondoren, irakin eta puntuan jarri.
Amaitzeko
* Elkartu saltsa eta mutur haragia eta egosi elkarrekin, muturrak ongi bigundu bitarte.
* Behin muturrak ongi bigundu eta saltsa guk nahi dugun dentsitatea lortu duenean ondu.

## AHOLKUAK

* Gaur egun muturrak oso garbi saltzen dituzte eta uretan garbitzea nahiko izaten da.
* Muturrak, egosi eta zatituta ere saltzen dira, horrela erosiko bagenitu, plater hau prestatzea askoz errazago litzateke.
# Sukaldaritza liburua/Errezetak/Behi muturra saltsan

BEHI MUTURRAK SALTSAN
MAHAIKIDEAK: 6

## OSAGAIAK

Muturrak egosi eta arrautzaztatzeko
* Behi muturra: 1 garbitu.
* Tipula: 1 zuritu eta erdibitu.
* Azenarioa: 1 garbitu.
* Gatza.
* Irina eta arrautza: Muturra arrautzaztatzeko.
* Ekilore olioa: 300 ml.
Saltsa egiteko
* Tipula. 2 lerrotan.
* Oliba olio birjina: 50 ml.
* Egosteko erabilitako barazkia: Dadotan.
* Tomate birrindua: 100 ml.
* Muturren salda.

## PRESTAKETA

Egosi eta arrutzaztatzeko
* Kazola bat ur eta barazkiarekin jarri, muturrak sartu. Presio eltzea erabil genezake.
* Egosten eduki muturrak bigundu bitartean. Luze jotzen du ohiko kazolan 2 ordu inguru eta espres eltzean 30-35 minutu gutxienez.
* Mutur egosiak ontzi batera atera. Salda iragazi eta barazkia gorde.
* Haragia hozturik dugunean, moztu xerra finetan.
* Irin eta arrautzetan pasa ondoren frijitu.
Saltsarena
* Bezperatik piper txorizeroa txorten eta hazirik gabe ur epeletan beratzen jarri edo momentuan 5 minutu egosi. Muturzorrotz labainarekin mamia arraskatuz kendu, xehatu eta gorde.
* Kazola batean tipula olioarekin sutan jarri.
* Gorriturik ditugunean, egosteko erabili dugun barazkia gehitu eta hauek ere kozinatu, tomate birrindua gehitu eta 10 minutuz kozinatua.
* Salda gehitu eta 30 minutuz egosi.
* Puregailutik edo irabiagailutik eta txinotik pasa ondoren, irakin eta puntuan jarri.
Platera amaitzeko
* Saltsa plater azpian jarriko dugu eta gainean mutur arrautzaztatuak.

## OHARRAK

* Muturra kazolatik atera ondoren, salda ongi xukatu. Hori egin ezean, salda hori gelatina bihurtzen da eta ondoren frijitzeko garaian olio zipriztinak ikaragarriak izan daitezke.
* Muturrek egosteko denbora asko behar dute, eta espres eltzean asko aurreratuko dugu.
* Mutur arrautzaztatuak saltsarekin egos ditzakegu, baina, estalkia altxatzeko aukera handiak daude, hori egin nahi izanez gero, arrautzaztatu gabe ere egin ditzakegu.
* Muturrak arrautza eta irinetan pasa ordez, arrautza eta ogi birrinduan pasa ditzakegu. Piper berde frijitu batzuekin oso goxoak geratzen dira.
# Sukaldaritza liburua/Errezetak/Begi handi marmitakoa

BEGI HANDI MARMITAKOA
MAHAIKIDEAK: 4

## OSAGAIAK

* Oliba olio birjina: 150 ml.
* Baratxuria: 2 xerratu.
* Tipula: 2 dadotan.
* Piper berdea: 2 dadotan.
* Gatza.
* Begi handia: 800 g., ondo garbitu eta karratutan.
* Patatak: 800 g zuritu eta kraskatu.
* Ezpeletako piperrauts: 15 g.

## PRESTAKETA

* Jarri kazola batean, oliba olioa baratxuriarekin sutan.
* Baratxuria gorritzen hasitakoan, gehitu tipula, piper berdea eta gatz pitin bat. Utzi batera su motelean ongi goxatzen.
* Barazkia ongi gorriturik dugunean, gehitu begi handia, patata, busti urarekin eta sutan jarri.
* Egosi batera begi handia eta patatak, su baxuan, ongi bigundu bitarte 30-40 ( begi handiaren tamainaren arabera) minutu inguruan, eta utzi bere horretan 10 minutu inguruan jan aurretik.
* Amaitzeko, ondu, Ezpeletako piperrautsa, gatza eta olio tanta batekin.

## AHOLKUAK

* Patata kontu izan zati ez oso txikietan egitea. Amaieran txikiegiak gera ez daitezen.
# Sukaldaritza liburua/Errezetak/Behi buztana

BEHI BUZTANA GISATUA
MAHAIKIDEAK: 6

## OSAGAIAK

* Behi buztana: 3. Gehiegizko koipea kenduta, eta artikulazioetatik moztua.
* Oliba olio birjina: 100 ml.
* Gatza.
* Tipula: 2 dadotan.
* Azenarioa 3 dadotan.
* Porrua: 1 dadotan.
* Sagarra: 1 zuritua, bihotz gabe eta dadotan.
* Brandya: Zurrusta motz 1.
* Ardo beltza edo zuria: 200 ml.

## PRESTAKETA

* Buztana kazola batean salteatu kolorea emanez.
* Haragia kazolatik erretiratu eta bertan barazkia erregosten jarri.
* Erdi eginik dugunean gehitu sagarra.
* Barazkiak kolorea hartutakoan, buztanak erantsi eta brandyarekin garreztatu.
* Jarraian, ardoarekin busti eta hau murriztutakoan urarekin estali.
* Haragia egosten denbora luzez utziko dugu.
* Buztan zatiak eginak daudela ziurtatzeko banan-bana egiaztatu eta hauek erretiratzen joan.
* Buztan zati guztiak eginak ditugunean, saltsa irabiagailuarekin xehatu eta txinotik iragazi.
* Saltsari irakinaldi bat eman eta guk nahi dugun dentsitate puntua aurkitutakoan haragiarekin elkartu. Gatz puntua jarri.

## AHOLKUAK

* Buztan zati bakoitzak denbora desberdin bat behar du biguntzeko; beraz, banan-bana labanarekin egina dagoela egiaztatu behar da.
* Etxean kozinatzeko, buztana moztua erostea gomendatzen dizuet, junturetatik ongi mozteko labana ona eta esperientzia behar baita.
* Buztanak behi zaharrarenak badira, denbora asko behar dute egosteko. Presio eltzea erabil genezake denbora aurrezteko. Hala ere, bukaeran, haragia egina dagoen edo ez jakiteko ohiko kazola bat erabili beharko dugu.
* Patata edo bestelako pureak izan daitezke lagungarri bikainak.
# Esperanto/Aditzak I
## Orainaldia

Orainaldian aditzen "-i" hitz-amaiera "-as"-engatik aldatzen da
* esti (izan, egon)=> estas (izenordain guztiekin erabiltzen da)

## Iraganaldia

Iraganaldian aditzen "-i" hitz-amaiera "-is"-engatik aldatzen da
* esti (izan, egon)=> estis (izenordain guztiekin erabiltzen da)

## Geroaldia

Geroaldian aditzen "-i" hitz-amaiera "-os"-engatik aldatzen da
* esti (izan, egon)=> estos (izenordain guztiekin erabiltzen da)
# Esperanto/Hiztegia/Animaliak
### Mamuloj (ugaztunak)

* baleno: bale
* delfeno: delfin
* elefanto: elefante
* foko: foka
* hundo: txakur
* hipopotamo: hipopotamo
* kato: katu
* kobajo: akuri
* kuniklo: untxi
* leono: lehoi
* leporo: erbi
* mamulo: ugaztun
* muso: sagu
* rato: arratoi
* tigro: tigre

### Birdoj (hegaztiak)

* kanario: kanario
* papago: papagaio
* pingveno: pinguino

### Rampuloj (Narrastiak)

* krokodilo: krokodilo
* serpento: suge
* vipuro: sugegorri
* testudo: dordoka

### Amfibioj (Anfibioak)

* rano: igel

### Fiŝoj (Arrainak)

* tinuso: atun
* sardeno: sardina
* ŝarko: marrazo

### Moluskoj (Moluskuak)

* oktopuso: olagarro

### Insektoj (Intsektuak)

* araneo: armiarma
* araneaĵo: amarauna
* cikado: txitxar
* muŝo: euli
* kokcinelo: marigorringo
* papilio: tximeleta
* pulo: ardi, arkakuso
* vermo: zizare
# Esperanto/Hiztegia/Gorputz atalak
## Kapo (Burua)

* haro: ile
* hararo: adats
* frunto: bekoki
* orelo: belarri
* okulo: begi
* palpebro: betazal
* nazo: sudur
* vango: masail
* lipharo: bibote
* lipo: ezpain
* buŝo: aho
* dento: hagin
* lango: mihi

## Korpo (Gorputza)

* gorĝo: eztarri
* ŝultro: sorbalda
* brusto: papar
* dorso: bizkar
* brako: beso
* mano: esku
* pugno: ukabil
* fingro: atzamar
* ungo: atzazkal
* mamo: ugatz, titi
* umbiliko: zilbor
* peniso: zakil
* vagino: alu
* kruro: hanka
* genuo: belaun
* piedo: oin

## Internaj organoj (Barne-organoak)

* cerbo: burmuin
* arterio: arteria
* hepato: gibel
* koro: bihotz
* muskolo: muskulu
* osto: hezur
* spino: bizkarrezur
* pulmo: birika
* stomako: urdail
* reno: giltzurrun
# Esperanto/Hiztegia/Informatika
## Informatika hiztegia
### Hardware

* komputilo: ordenagailu

#### Sarrera periferikoak

* klavaro: teklatu
* mikrofono: mikrofono
* muso: sagu
* skanilo: eskaner
* stirstango: joystick

#### Irteera periferikoak

* ekrano: Pantaila
* fakso: fax
* kapaŭskultilo: aurikular
* laŭtparolilo: bozgoragailu
* printilo: inprimagailu
* tuŝekrano: ukimen-pantaila

#### Gordetze periferikoak

* diskaparato, durdisko, malmola disko: disko gogor
* fulmmemoro: flash memoria
* magneta bendo: zinta magnetiko

#### Komunikazio periferikoak

* modemo: modem
* retkarto: sare-txartela

### Software
#### Internet

* retpoŝto: e-posta
* TTT-legilo, foliumilo aŭ krozilo: web nabigatzaile
* TTT (Tut-Tera Teksaĵo): sarea, WWW (World Wide Web)
* tujmesaĝilo: berehalako mezularitza

#### Bulegoa

* kalendaro: egutegi
* ofica programaro: bulegotika-suite

#### Segurtasuna

* kontraŭvirusilo: antibirus
* viruso: birus
# Esperanto/Aldizkariak

Esperantoz idatzitako lehen aldizkaria La Esperantisto izan zen, 1889. urteko irailaren 1ean hasi zena argitaratzen. 1895. urterarte kaleratu zen. Hasierako esperantistentzat, garrantzia handia zuten aldizkariek, hizkuntza era praktikoan erabilia izatea ahalbidetzen zutelako, nazioarteko kongresuekin batera. Ehunaka dira historian zehar argitaratu diren esperantozko aldizkariak. Gaur egun nazioarte mailan publikatzen diren aldizkari ezagunenetako batzuk hauexek dira:
* Esperanto - Nazioarteko Esperanto Elkarteak kaleratzen duen hilabetekaria
* Fonto - Hilabetekari literarioa
* Heroldo de Esperanto - Hiru astero kaleratzen den aldizkaria da, mugimendu esperantistari buruzko gaiak jorratzen dituena
* Kontakto - Gazteei zuzendutako hilabetekaria, TEJOk, Nazioarteko Gazteria Esperantistaren Elkarteak argitaratzen duena, 1963. urtetik aurrera.
* Monato - Politika, kultura edota ekonomia moduko gaiak jorratzen dituen hilabetekaria. Duen berezitasuna zera da, artikulua kokaturik dagoen herrialdeko jendeak idazten dituela artikuluak, ikuspegi hurbilagoa eman asmoz.
* Rok-Gazet - Esperantozko musikari (Bereziki rock musika) buruzko aldizkaria.